Dec’h o doa asantet pennadurezhioù Israel lezel Yasir Arafat da vont en dieub, gant ma vije treuzkaset muntrerien ar ministr israelian Zeevi d’ur bac’h gwardet gant Breizhveuridi. Degemeret e oa bet an diviz-se gant prezidant Pennadurezhioù Palestina, goude bezañ goulennet groñs outo e vije kavet un diskoulm da afer seziz bazilikenn ar C’hinivelezh e Bezleem. Ariel Sharon, evit a sell outañ, n’en doa ket roet aotre da gefridi gelaouiñ an ABU* da vont tre e kamp ar repuidi Jenin a-benn gwelet petra en deus graet al lu israelian ennañ. *ABU – Aozadur ar Broioù Unanet (ONU)